Γκυστάβ Κουρμπέ

Ο **Γκυστάβ Κουρμπέ** (γαλλικά: *Jean Désiré Gustave Courbet*, 10 Ιουνίου 1819 - 31 Δεκεμβρίου 1877) ήταν Γάλλος ζωγράφος, μια από τις επιβλητικότερες μορφές της Γαλλικής τέχνης του 19ου αιώνα. Θεωρείται από τους πρωτεργάτες του Ρεαλισμού. Συνέβαλε επίσης στη μετέπειτα εξάπλωση του Ιμπρεσιονισμού, καθώς υποστήριξε την δημιουργική ελευθερία του καλλιτέχνη, τάχθηκε υπέρ της αυτονομίας του και προώθησε τις εκθέσεις τους. Στους πίνακές του φιλοτέχνησε μια σειρά από εντυπωσιακά έργα, με εικόνες και από την αγροτική ζωή, πράγμα που τον χαρακτήρισε κι ως επαναστατική μορφή, ειδικά όταν πήρε μέρος στη Γαλλική Κομμούνα του 1871. Με το τέλος της Κομμούνας συνελήφθη, δημεύτηκαν οι πίνακές του κι έπειτα εξορίστηκε και πέθανε στην Ελβετία.

## Βιογραφικό
Γεννήθηκε στο μικρό αγροτικό χωριό Ορνάν (Ornans), κοντά στην Μπεζανσόν του Νομού Φρανς-Κοντέ (Franche-Compté) το 1819, από εύπορους αγρότες και πήρε τη βασική του εκπαίδευση εκεί. Το 1837 ξεκινά νομικές σπουδές στο Βασιλικό Κολέγιο της Μπεζανσόν και δύο χρόνια μετά πηγαίνει στο Παρίσι να σπουδάσει ζωγραφική. Βελτιώνει την τεχνική του φιλοτεχνώντας αντίγραφα γνωστών έργων. Το 1847 αποκτά γιο με τη Βιρζινί Μπινέ. Δύο χρόνια μετά εκθέτει τρεις μεγάλους πίνακες στο Σαλόν. Το έργο *Ενταφιασμός Στο Ορνάν* ήταν αυτό που τον ανέδειξε. Το 1855 διοργανώνει τη δική του έκθεση με τίτλο *Ρεαλισμός* και χωρίζει με τη Βιρζινί.

Το 1865 εκδίδεται το βιβλίο *Η Προέλευση Της Τέχνης και Ο Κοινωνικός Προορισμός Αυτής* που συνέγραψε με τον Πιέρ-Ζοζέφ Προυντόν. Τέσσερα χρόνια αργότερα κερδίζει δυο διακρίσεις από τον Βασιλικό Οίκο της Βαυαρίας. Το 1871, μετά τη Γαλλική Κομμούνα, κατηγορείται πως κατέστρεψε την Στήλη της Πλας Βαντόμ και καταδικάζεται σε εξάμηνη φυλάκιση. Τον επόμενο χρόνο πεθαίνει ο γιος του και το 1873 του ζητούν να πληρώσει για την ανακατασκευή της Στήλης, αλλά, φοβούμενος τη χρεωκοπία, εγκαταλείπει τη Γαλλία και καταφεύγει στην Ελβετία.
Πεθαίνει εκεί εξόριστος το 1877, σε ηλικία 58 ετών.

## Πινακοθήκη καλλιτέχνη
 


Image:Gustave Courbet - Selbstporträt mit schwarzem Hund.jpg|Αυτοπροσωπογραφία με μαύρο σκύλο, 1842, Πτι Παλαί
Image:Gustave Courbet Bather Sleeping by a Brook.JPG|Λουόμενη σε ρυάκι, 1845, Ελαιογραφία, The Detroit Institute of Arts.
Image:Courbet Autoportrait.jpg|Ο άνθρωπος με την πίπα, Αυτοπροσωπογραφία σε ηλικία των 30 ετών, 1848-49
Image:Die Hängematte.jpg|Η αιώρα, 1844
Image:Gustave Courbet - Zélie Courbet.jpg|*Zélie Courbet,* 1847
Image:Gustave Courbet 033.jpg|Πορτρέτο του Σαρλ Μπωντλαίρ, 1848-1849
File:Courbet, Un enterrement à Ornans.jpg|*Ταφή στην Ορνάν, 1849, Μουσείο Ορσέ, Παρίσι
Image:Gustave Courbet 018.jpg|Εργάτες που σπάζουν πέτρες, 1849
Image:Gustave Courbet 031.jpg|Απόδειπνο στην Ορνάν, 1849, Λιλ, Μουσείο Καλών Τεχνών
File:Les Paysans de Flagey revenant de la foire, 1850 entre ; 1855 et, D.959.1.1.jpg|Αγρότες που επιστρέφουν από την αγορά, 1850
File:Gustave Courbet 014.jpg|*Οι κοσκινίστρες του σιταριού (Νάντη, Μουσείο Καλών Τεχνών),1854
Image:Gustave Courbet 010.jpg|Η συνάντηση «Καλημέρα σας κύριε Κουρμπέ(Bonjour, Monsieur Courbet),1854
File:Courbet LAtelier du peintre.jpg|*Το εργαστήρι του καλλιτέχνη, Παρίσι Μουσείο Ορσέ, 1855
File:Gustave Courbet 025.jpg|Ο βράχος των δέκα ωρών στο Ορνάν, 1855
File:Courbet, Gustave - Woman with White Stockings - c. 1861.jpg|Γυναίκα με λευκές κάλτσες, περ. 1861
Image:Gustave Courbet, Femme nue couchée, 1862.jpg|Γυμνό γυναίκας σε ανάκλιντρο, 1862
File:The Trellis Gustave Courbet 1862.jpeg|Η πέργκολα, 1862, Μουσείο Τολέντο, Οχάιο (Toledo, Ohio)
Image:courbet.karoly.550pix.jpg|Πορτρέτο της κοντέσσας Karoly, 1865
Image:Proudhon-children.jpg|Ο Προυντόν με τα παιδιά του, 1865
File:Gustave Courbet - Le Sommeil (1866), Paris, Petit Palais.jpg|Ο ύπνος, 1866, Πτι Παλαί
File:Gustave Courbet 030.jpg|Ακτή στη Νορμανδία, 1867
Image:Courbet - L'Hallali du cerf.jpg|Φονείς ελαφιών, 1867
File:Femme à la vague-Courbet-183.jpg|Λουομένη, 1868, Μητροπολιτικό Μουσείο Τέχνης (Νέα Υόρκη)
File:Gustave Courbet - La Source - Musée d'Orsay.jpg|Η πηγή, 1868, Παρίσι Μουσείο Ορσέ
File:Gustave Courbet 020.jpg|Το κύμα, 1870
File:La Falaise d'Étretat après l'orage - Gustave Courbet.jpg|Λόφοι στο Ετρετά, μετά την καταιγίδα, 1870
File:Courbet - Paul Verlaine.jpg|Πολ Βερλαίν, περ. 1871
File:Courbet - Stream in the Jura Mountains (The Torrent), oil on canves, 1872-3.jpg|Χείμαρρος στον Γιούρα, 1873, Honolulu Academy of Arts
File:Gustave Courbet 042.jpg|Ορεινό τοπίο με οπωροφόρα δένδρα στο Ορνάν, 1873
File:Gustave Courbet 007.jpg|Η λίμνη Neuchâtel, 1875
File:Entrée d'un gave (Source of a Mountain Stream).jpg|Πηγή σε βουνό, 1876, Birmingham Museum of Art.
File:Courbet Landscape NGFA.jpg|Τοπίο, 1876, National Gallery for Foreign Art


## Παραπομπές


## Βιβλιογραφία
* Ch. Leger, Courbet et son temps, Παρίσι 1948
* G. Lemonnier, Gustave Courbet et son oeuvre, Παρίσι, 1968

## Εξωτερικοί σύνδεσμοι

*Βιογραφικό και έργα του

Κατηγορία:Γάλλοι ζωγράφοι του 19ου αιώνα
Κατηγορία:Πίνακες του Γκυστάβ Κουρμπέ